CELEX: C2006/310/06
Language: lt
Date: 2006-12-16 00:00:00
Title: Byla C-393/06 2006 m. rugsėjo 22 d. Vergabekontrollsenat des Landes Wien (Austrija) pateiktas prašymas priimti prejudicinį sprendimą byloje Ing. Aigner, Wasser-Wärme-Umwelt GmbH prieš Fernwärme Wien GmbH

16.12.2006   
            
            
               LT
            
            
               Europos Sąjungos oficialusis leidinys
            
            
               C 310/4
            
         2006 m. rugsėjo 22 d.Vergabekontrollsenat des Landes Wien (Austrija) pateiktas prašymas priimti prejudicinį sprendimą byloje Ing. Aigner, Wasser-Wärme-Umwelt GmbH prieš Fernwärme Wien GmbH
   
   (Byla C-393/06)
   (2006/C 310/06)
   Proceso kalba: vokiečių
   Prašymą priimti prejudicinį sprendimą pateikęs teismas
   
      Vergabekontrollsenat des Landes Wien (Austrija)
   Šalys pagrindinėje byloje
   Ieškovė: Ing. Aigner, Wasser-Wärme-Umwelt GmbH
   Atsakovė: Fernwärme Wien GmbH
   Prejudiciniai klausimai
   
               1.
            
            
               Ar Direktyva 2004/17/EB dėl subjektų, vykdančių veiklą vandens, energetikos, transporto ir pašto paslaugų sektoriuose, vykdomų pirkimų tvarkos derinimo (1) (toliau — Direktyva 2004/17/EB) turi būti aiškinama taip, kad perkantysis subjektas, kuris vykdo sektorinę veiklą šios direktyvos 3 straipsnio prasme, patenka į šios direktyvos taikymo sritį taip pat ir kitos jo vykdomos konkurencinės veiklos atžvilgiu?
            
         
               2.
            
            
               Jeigu tai turėtų būti taikoma tik perkančiosioms institucijoms: ar tokia įmonė kaip Fernwärme Wien Ges.m.b.H. turi būti laikoma viešosios teisės reguliuojamu subjektu Direktyvos 2004/17/EB arba Direktyvos 2004/18/EB dėl viešojo darbų, prekių ir paslaugų pirkimo sutarčių sudarymo tvarkos derinimo (2) (toliau — Direktyva 2004/18/EB) prasme, jeigu ši įmonė centralizuotai tiekia šilumą tam tikroje teritorijoje nesant realios konkurencijos, ar reikia atsižvelgti į patalpų šildymo rinką, kuri taip pat apima ir tokius energijos šaltinius kaip dujos, nafta, anglis ir kt.?
            
         
               3.
            
            
               Ar bendrovės, kuri vykdo ir nekomercinio pobūdžio veiklą, vykdoma konkurencinė veikla turi būti priskiriama Direktyvos 2004/17/EB arba Direktyvos 2004/18/EB taikymo sričiai, jeigu veiksmingomis priemonėmis, pavyzdžiui, atskira apskaita balanso ir buhalteriniu atžvilgiais, gali būti užkertamas kelias konkurenciniu pagrindu vykdomos veiklos kryžminiam finansavimui?
            
         
      (1)  OL L 134, p. 1.
   
      (2)  OL L 134, p. 114.